ร้านขนมปังแม่หมี เบเกอรี่อบใหม่ สดจากเตาทุกวัน บลูเบอรี่ชีสพาย, เค้ก ฯลฯ นอกจากนี้ทางร้านยังมีบริการเครื่องดื่มต่างๆ อาทิเช่น กาแฟ, ชามะนาว, สมูทตี้ต่างๆ ฯลฯ และสำหรับลูกค้าที่ต้องการทานอาหารแบบจานด่วน ทางร้านก็มีเมนูอาหารให้เลือก เช่น ข้าวผัดกระเพา, ข้าวปลาหมึกกระเทียม, ข้าวกุ้งผัดพริกไทดำ เป็นต้น

แต่ถ้าชอบอาหารนานาชาติ ก็มีให้เลือกเช่นกัน สปาเกตตี้คาโบนาล่า, สปาเกตตี้ผัดขี้เมาทะเล, สเต็ก และอีกหลากหลายรายการ หรือถ้ากลัวรอนาน จะสั่งขนมปังปิ้งนมเนยมาทานรอรองท้องสักแผ่นสองแผ่นก่อนก็ได้ค่ะ 

อ้อ.. เกือบลืม ที่ร้านมีบริการอาหารเช้าด้วยนะคะ 

นอกจากรสชาติอาหารและเบเกอรี่ของที่นี่เป็นที่ถูกปากของใครหลายคน ยังมีการตกแต่งร้านที่เน้นสไตล์ของตัวเอง โดยนำตุ๊กตาหมีมาเป็น Theme ตกแต่งร้านได้่น่ารักมากๆด้วยค่ะ 

มาที่ร้านแม่หมีเพราะชอบการตกแต่งร้านและรสชาติอาหาร แต่ติดอยู่นิดตรงเรื่องการใส่ใจลูกค้า บางครั้งลูกค้าเดินเข้าร้านมาหาที่นั่งเรียบร้อย แต่ไม่มีใครนำเมนูมาให้ที่โต๊ะ  ลูกค้าที่ไม่เคยไปก็นั่งรอเก้ออยู่เป็นนาน  ลูกค้าประจำที่เคยมาจะรู้ว่าเมนูวางอยู่ไหน ก็เดินไปหยิบและไปสั่งอาหารที่เคาน์เตอร์ 

ถ้าจะให้ลูกค้าบริการตัวเอง ไม่ผิดค่ะ  แต่ควรมีป้ายบอกสักนิดว่า บริการตัวเอง, สั่งอาหารได้ที่เคาน์เตอร์ พร้อมวางเมนุไว้ในจุดที่เห็นชัด ลูกค้าที่มาครั้งแรกจะได้ทำตัวถูกค่ะ.. :) 

พิกัดร้าน :: ถ.เทพคุณากร อ.เมือง ฉะเชิงเทรา ... อยู่ห่างจากวัดหลวงพ่อโสธรประมาณ 800ม. เท่านั้นเองค่ะ 
Open :: 07.30am- 21.00pm ร้านหยุดทุกวันจันทร์ที่ 3 ของเดือน

โทร. 086-905-7411, 087-340-749